**SVETA TROJICA, slovesni praznik, 26. 5. 2024**

**Godovi:**

|  |  |  |
| --- | --- | --- |
| PONEDELJEK  TOREK  SREDA  **ČETRTEK**  PETEK  SOBOTA - prva  NEDELJA | 27.5.  28.5.  29.5.  **30.5.**  31.5.  1.6.  2.6. | bl. ALOJZIJ GROZDE, mučenec, praznik  sv. AVGUŠTIN CANTERBURYJSKI, škof  sv. MAKSIM EMONSKI, škof  **SVETO REŠNJE TELO IN SVETA REŠNJA KRI, slovesni in zapovedani praznik**  OBISKANJE DEVICE MARIJE, praznik,  **zaključek šmarnične pobožnosti**  sv. JUSTIN, mučenec  sv. MARCELIN IN PETER, mučenca |

**Danes teden: 9. NEDELJA MED LETOM**

**Evangeljski utrinek:** Odkar so moje noge hodile po jeruzalemskih ulicah, je zame tam srce sveta. Globoko, globoko v vse moje bitje ostaja vtisnjen trenutek, ko smo se romarji približali Kalvariji. V poltemi nam je zavetje dala majhna votlina neposredno pod krajem, kjer je bil križan Jezus. »Adamova kapela«, jo je predstavil vodič. »Sem je pronicala Jezusova kri...« ga je dopolnil moj spovednik. Tam se je izvršilo, kar danes obhajamo. Tam je bil razlomljen Kruh, tam prelita Kri. Tam na dnu srca sveta, izvira studenec odrešenja. Tam sem, romarka, obsedela s polnim naročjem solz. Pa je kraj kot tak samo priča, samo spomin... Koliko bolj bi me morala presuniti, vsaka sveta maša, vsako obhajilo, vsak trenutek adoracije...

Zadnji dan meseca majnika praznujemo praznik Obiskanja Device Marije. Z učlovečeno Besedo, ki je bila spočeta in sedaj raste, pod njenim srcem, naša Gospa hiti na obisk k svoji teti Elizabeti, že noseči s tistim, ki bo nekoč krstil Jezusa. »Ko naposled prispe do Elizabetine hiše, se zgodi nekaj, česar nobenemu umetniku ne bi nikoli uspelo upodobiti s takšno lepoto in silovitostjo, kot se je zgodilo takrat. Notranja luč Svetega Duha je obe povsem prevzela. Takrat Elizabeta, razsvetljena iz nebes, vzklikne: »Blagoslovljena si ti med ženami!« (Benedikt XVI.). Obiskanje Device Marije tudi nam razodeva, da smo obdarjeni z živo, gorečo in obenem nežno Jezusovo in Marijino ljubeznijo, saj vedno delujeta povezana drug z drugim.

**V četrtek, 30. maja, obhajamo slovesni in zapovedani praznik Svetega Rešnjega Telesa in Rešnje Krvi. Sveta maša bo ob 19. uri v farni cerkvi.**

**V petek. 31. maja, bo ob 19. uri v Hlevnem Vrhu zaključek šmarnic. Hvala vsem, ki ste se ves mesec maj pridno zbirali k branju Šmarnic ter molitvi k Marijinemu varstvu. Iskrena hvala tudi Mihu Kogovšku za vodenje pobožnosti.**

**Če bo vreme dopuščalo bo v nedeljo 2. junija po maši Telovska procesija, ki gre po običajni poti.**

Svete maše:

**NEDELJA, SVETA TROJICA 26. 5. ob 9 h + Dolinski, Vrh 13**

**ČETRTEK, SV. REŠNJE TELO IN KRI 30. 5. ob 19 h + Jerebovi, Vrh 15**

**SOBOTA, 1. 6. ob 9 h + Ivana Novak in Kajetan, obletna, Račeva 24**

**NEDELJA, 2. 6. ob 9 h + Nagode in Treven, Vrh 13**